**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2022. március 23-i ülésére)

**TÁRGY: SZÉKHELY HASZNÁLAT LÉTESÍTÉSE A KISKŐRÖS, TARNOWI TÉR 1. SZÁM**

**ALATTI INGATLANBAN**

Kiskőrös Város Fúvószenekarának tagjai létrehozták „Kiskőrös Város Fúvószenekaráért” elnevezésű alapítványt. Az alapítvány célja a zenekar működési feltételeinek javítása, programok, rendezvények szervezése, tehetséggondozás.

Az alapítvány kérelemmel fordult Kiskőrös Város Önkormányzatához, miszerint tevékenységét a 6200 Kiskőrös, Tarnowi tér 1. (3105/1 hrsz) szám alatti ingatlanban kívánja ellátni.

Az ingatlan tulajdonosa Kiskőrös Város Önkormányzata, de 2017. január 01. napjától az ingatlan vagyonkezelője a Kiskőrösi Tankerületi Központ.

A Kiskőrösi Tankerületi Központ tájékoztatásában hozzájárult ahhoz, hogy ”Kiskőrös Város Fúvószenekaráért” alapítvány a fent nevesített ingatlant székhelyként használja.

A civil szervezetek bírósági nyilvántartásáról és az ezzel összefüggő eljárási szabályokról szóló 2011 évi CLXXXI. törvény 21.§ (1) bekezdés b) és (1a) bekezdése értelmében az alapítvány bírósági nyilvántartásba vételéhez - amennyiben a székhelyül szolgáló ingatlan nem a társaság tulajdonában van – csatolni szükséges a tulajdonos székhelyként való használatot tartalmazó, okiratba foglalt hozzájárulását.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 27. § (4) bekezdése alapján „az önkormányzati vagyon használati vagy hasznosítási jogának ingyenes átengedésére – függetlenül az átengedés időtartamára – értékhatár nélkül, az Nvtv.-ben foglaltakra figyelemmel a Képviselő-testület jogosult”.

Fentiekre tekintettel javasolom, hogy a Képviselő-testület a határozat-tervezetben foglaltak szerint döntsön.

**Kiskőrös, 2022. március 11.**

 **Domonyi László s.k.,**

 **polgármester**

## HATÁROZAT-TERVEZET

A Képviselő-testület hozzájárul ahhoz, hogy Kiskőrös Város Önkormányzata tulajdonában lévő 3105/1 hrsz-on nyilvántartott, természetben 6200 Kiskőrös, Tarnowi tér 1. szám alatt található ingatlant „Kiskőrös Város Fúvószenekaráért” alapítvány székhelyként használja.

**Felelős:** polgármester

**Határidő:** azonnal